Alahan pada anjing

Anjing adalah rentan terhadap alergi atau alahan sama seperti manusia. Kebanyakan alergi berlaku pada anjing yang berusia melebihi 6 bulan. Anjing yang berulang kali terdedah kepada alergen khusus menjadi lebih terpeka terhadapnya dan sistem imun bertindak balas secara berlebihan terhadap pendedahan susulan, yang paling lazim menjelma dalam bentuk kerengsaan kulit. Sesetengah tanda merupakan kemerahan, kegatalan, keguguran bulu, dan jangkitan kulit berulang akibat kerengsaan. Anjing mungkin lebih cenderung menggaru dan menjilat tapak merengsa, lalu selanjutnya memperburuk masalah.

Tanda lazim lain bagi alergi termasuk batuk, bersin, bunyi berdehit, lelehan air mata dan hidung, muntah, diarea, dan penjilatan kaki.

Walaupun ada kemungkinan untuk mengenal pasti punca bagi gerak balas alergi, tindakan terbaik ialah rujukan daripada doktor haiwan untuk mengenal pasti rawatan terbaik yang mungkin. Untuk mengenal pasti alergen spesifik yang terhadapnya anjing berkenaan adalah peka, doktor haiwan lazimnya akan menggunakan ujian alergi serum atau ujian alergi kulit. Doktor haiwan mungkin mengesyorkan sama ada Benadryl melalui kaunter tanpa dekongestan tambahan atau Zyrtec untuk meredakan tanda klinikal. Jika alergi adalah lebih parah, imunoterapi alergi mungkin disyorkan.

Terdapat sebilangan jenis berlainan alergi yang mungkin dideritai oleh anjing. Ini mungkin merupakan aruhan tali perut, aruhan kulit, dan aruhan pernafasan.

Alergi

Alergi aruhan tali perut
Alergi aruhan tali perut, atau alergi makanan, merupakan masalah kesihatan lazim. Ini mungkin diaruh oleh tindak balas alergi terhadap pengawet atau pewarna tiruan yang digunakan di dalam makanan anjing komersial atau ini mungkin dicetuskan oleh sumber protein utuh yang digunakan di dalam makanan. Sumber protein yang lazim menjadi punca termasuk daging lembu, soya, ayam, dan ayam belanda.

Tanda klinikal daripada alergi aruhan tali perut termasuk kehadiran ruam, kulit gatal atau lembut, gangguan perut usus seperti muntah dan diarea, dan pembengkakan.

Anjing dengan kepekaan terhadap makanan yang mengandungi protein-protein lazim ini mungkin mendapat manfaat daripada makanan yang mengandungi sumber protein baharu. Protein baharu ialah sebarang protein yang tidak lazim digunakan di dalam makanan anjing, seperti elk, arnab, atau, bison. Diet protein baharu membentuk sebahagian besar diet makanan anjing hipoalergenik.

Alergi aruhan kulit

Dermatitis alergi pinjal

Dermatitis alergi pinjal disebabkan oleh gigitan pinjal. Punca primer adalah kerana air liur pinjal yang disuntikkan ke tempat makan, yang mencetuskan gerak balas imun pada anjing. Ini mungkin termasuk kemerahan kulit dan pruritus, lalu menyebabkan anjing menggaru, menggigit, dan menjilat bahagian badan, paling lazim pangkal ekor, abdomen, dan kepala. Anjing mungkin berasa lega apabila dimandikan di dalam air sejuk dengan syampu yang direka untuk rawatan pinjal. Jika anjing telah mencacatkan diri dengan mengunyah atau menggaru, antibiotik mungkin diperlukan, bergantung pada keparahan masalah.

Kehiperpekaan bakteria
Kehiperpekaan bakteria disebabkan oleh gerak balas sistem imun berlebihan terhadap flora semula jadi yang biasanya terdapat pada kulit, seperti bakteria Staphylococcus. Ini mungkin dikenal pasti melalui tompok merah, poket nanah, keguguran bulu, dan pembentukan kulit yang kelihatan seperti kurap, yang dipanggil kolaret epidermis. Biasanya, alergi bakteria adalah sekunder kepada masalah lain yang mungkin dialami oleh anjing, seperti parasitisme atau kecelaruan hormon.

Alergi sentuhan
Alergi sentuhan ialah bentuk paling jarang, yang diredakan dengan penghentian sentuhan. Tanda bagi alergi sentuhan adalah sangat serupa dengan yang bagi alergi pinjal - kerengsaan kulit pada titik sentuhan dan kegatalan. Sumber alergen termasuk bahan sintetik pada cadar, tumbuhan, racun makhluk perosak, atau produk pembersihan isi rumah.

Alergi aruhan pernafasan

Atopi
Atopi adalah bersinonim dengan "alergi inhalan". Ini menjelma sebagai keadaan yang dipanggil dermatitis atopi, yang bercirikan kegatalan, gigitan, keguguran bulu, dan gosokan muka. Tanda lain mungkin merupakan kehadiran papul, iaitu benjolan merah kecil, atau pustul, iaitu lesi kecil mirip jerawat. Atopi ialah kecelaruan genetik yang mencenderungkan sistem imun anjing untuk bertindak balas terhadap debunga pokok, debunga rumput, debunga rumpai, kulapuk, rabuk, dan hama habuk rumah dan juga dapat disebabkan oleh pendedahan kepada perengsa kimia, seperti produk isi rumah lazim. Anjing kerap akan mengalami tindak balas terhadap berbilang alergen dan mungkin juga mengalami alergi pinjal atau alergi makanan serentak. Baka tertentu cenderung terhadap dermatitis atopi, seperti anjing pengutip keemasan, seter Ireland, Lhasa apso, anjing Dalmatia, buldog, dan anjing gembala lama Inggeris.

Kaedah rawatan termasuk syampu khas, steroid mulut yang dipreskripsikan, siklosporina mulut, dan rawatan semula jadi seperti pemberian asid lemak omega−3. Terapi penyahpekaan, yang melibatkan pemberian berulang serum suntikan alergi, mungkin membantu menyahpekakan sistem imun terhadap alergen khusus itu.

Alergi aruhan ubat
Anjing dapat mengalami tindak balas alergi terhadap ubat tertentu sama seperti manusia, walaupun ini tidak selazim alergi lain. Ada kepentingan untuk mengetahui cara mencari kesan buruk, terutamanya selepas pemvaksinan atau pemberian dos ubat baharu. Tindak balas anafilaksis dapat cepat-cepat membawa kepada isu kesihatan parah. Gejala anafilaksis termasuk kaki sejuk, kerebahan, kelemahan otot, hiperventilasi, kantuk ekstrem, nadi lemah, dan kesukaran pernafasan. Gejala alergi lazim yang perlu diberi perhatian termasuk diarea, geligata, garuan keras, hidung berhingus, kepala menggeletar, mata berair, bersin, dan ruam merah pada badan. Jika anjing disyaki mengalami tindak balas alergi, ia patut diperiksa oleh doktor haiwan.

Langkah berjaga-jaga dapat memastikan bahawa tindak balas alergi terhadap ubat tidak berlaku. Ini termasuk pencegahan dos berganda, pencampuran ubat berlainan tanpa perbincangan dengan doktor haiwan, dan pemberian dos salah. Ini merupakan langkah mudah untuk memastikan bahawa tiada kesilapan yang dibuat semasa memberikan ubat.

Lihat juga
 Makanan anjing hipoalergenik

Rujukan

Kategori:Penyakit anjing